laion/Wikipedia-Exotic huggingface dataset:
מקלדת

האם התכוונתם ל... מקלדת (כתיבה) – התקן לכתיבה במכונה, החל ממכונת כתיבה וכלה במקלדת מחשב מקלדת מחשב – מקלדת שמחוברת למחשב והקשה עליה מעבירה לו קלט כלי מקלדת – כינוי לכל כלי נגינה אשר הנגינה בו מתבצעת על גבי מקלדת
לוסי סטנטון

לוסי סטנטון (באנגלית: Lucy Stanton; 1831–1910) הייתה פעילה בתנועה לביטול העבדות בארה״ב, פעילה פמיניסטית והאישה האפרו-אמריקאית הראשונה שהשלימה ארבע שנות לימודים אקדמאיים באוברלין קולג' בשנת 1850. סטנטון נחשבת לדמות בולטת במאבקן של נשים שחורות לעצמאות, הן בהיבט של שחרור העבדים והן בפעילות מוקדמת של תנועות פמיניסטיות. לוסי סטנטון נולדה חופשייה מעבדות, בתם היחידה של מרגרט וסמואל סטנטון. אביה, שהיה ספר, מת כאשר הייתה בת 18 חודשים ואמה התחתנה בשנית עם ג'ון בראון, משחרר העבדים המפורסם שפעל באזור קליבלנד, אוהיו במסגרת מסילת הרכבת המחתרתית. סטנטון צוטטה כמי שסיפרה על ג'ון בראון, שהיה מסתיר לפחות 13 עבדים נמלטים בביתם הפרטי בכל רגע נתון. אביה החורג של סטנטון, ג'ון בראון, פעל רבות גם למען השכלה עבור אפרו-אמריקאים ושלח את סטנטון ללמוד בקליבלנד פרי סקול, בית הספר החופשי של קליבלנד. בשנת 1846 נרשמה סטנטון ללימודים באוברלין קולג' והשלימה תואר בתחום הספרות במסגרת התוכנית 'לימודי הגברות'. סטנטון המוערכת זומנה לשאת את נאום הבוגרים בשנת לימודיה והיא כתבה את 'תחינה למען המדוכאים', טקסט שכלל התייחסות מקיפה לתחושת פעילה למען השחרור מן העבדות, זאת על אף שנולדה חופשית. נאומה נישא כתגובה לחוק העבד הנמלט 1850, שעמד להיכנס לתוקף. היא קראה לנוכחים, במיוחד לנשים שביניהם, לדמות את עצמם במצב של העבדים, להצטרף לפעילות למען שחרור העבדים ולהביא לביטול העבדות בארצות הברית. נאומה של סטנטון התקבל היטב, הודפס ופורסם במגזינים ועיתוני התקופה. סטנטון עבדה כספרנית ועורכת משנה של העיתון האפרו-אמריקאי הראשון בקליבלנד, שנערך על ידי בעלה, ויליאם ה. דיי. בעותק המגזין הראשון שיצא לאור ב-9 באפריל 1853, סטנטון הייתה לאישה האפרו-אמריקאית הראשונה שפרסמה סיפור עלילתי בשם 'צ'ארלס וקלרה הייס'. בתם של סטנטון ודיי, פלורנס דיי, נולדה בשנת 1858. זמן לא רב לאחר מכן, דיי עזב לאנגליה וב-1872 הזוג התגרש. סטנטון עזבה את עבודת הספרנות והעריכה והחלה לעבוד כתופרת בקליבלנד. בתקופה הזו הצטרפה לפעילות בארגון סיוע בקליבלנד וב 1866 נשלחה לג'ורג'יה ולמיסיסיפי כדי ללמד ולהדריך עבדים ששוחררו. במיסיסיפי פגשה סטנטון את לוי סשיינס ונישאה לו. בני הזוג עברו למדינת טנסי, שם המשיכה סטנטון בעבודה אקטיביסטית בארגונים למען זכויות נשים אפרו-אמריקאיות. בשנת 1900, אחרי מות אמה, עברה סטנטון לגור בלוס אנג'לס וב-1904 ייסדה את ארגון 'המועדון התעשייתי' למענן של מאות נשים אפרו-אמריקאיות שהיגרו לעיר בחיפושן אחר עבודה בתעשייה. סטנטון מתה בלוס אנג'לס ב-18 בפברואר 1910. גרנר קרלה, (Sessions, Lucy Stanton Day (1831-1910, באתר blackpast.org ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוסי סטנטון".
חזזית (פירושונים)

המונח "ליכן" מפנה לכאן. לערך העוסק בעיירה בצפון-מזרח גרמניה (Lychen), ראו ליכן (עיירה). האם התכוונתם ל... חזזית (Lichen) – אורגניזם סימביוטי המורכב מהתחברות אצות מיקרוסקופיות אל פטרייה סיבית "חזזית" – שם העשוי להתייחס למצבים רפואיים שונים: יַלֶּפֶת פשוטה מתמשכת (Lichen simplex chronicus, ליכֶן סימפּלֶקס כרוניקוס; מכונה גם "דלקת עור עצבית" או "נוירודרמטיטיס"; (אנ')) יַלֶּפֶת שטוחה (Lichen planus, ליכֶן פּלָנוס) יַלֶּפֶת טְרוּשָׁה (Lichen sclerosus, ליכֶן סקלֶרוזוס; (אנ')) חזזית ורודה (רוזצאה, Rosacea; (אנ')) שם ארכאי לאקנה (נקראת כיום "חטטת")
גולי אוטוק

גולי אוטוק הוא אי קטן בצפון הים האדריאטי, מול חופי קרואטיה. הוא שימש את יוגוסלביה הקומוניסטית כבית סוהר לאסירים פוליטיים בשנים 1949–1989. גולי אוטוק הוא אי צחיח ובלתי מיושב, בשטח של ארבעה קילומטר רבוע. הוא לא היה מיושב מעולם ורק שימש מדי פעם לרועים כאתר מרעה לעדריהם. במלחמת העולם הראשונה הביאה הקיסרות האוסטרו הונגרית אל האי שבויי מלחמה רוסים מהחזית המזרחית. ב-1949 הוקם באי מחנה מאסר ועבודת כפייה לגברים של יוגוסלביה הקומוניסטית. על גבי אי סמוך (Sveti Grgur (אנ')) וקטן יותר הוקם מחנה מאסר דומה עבור נשים (בין האסירות שם הייתה העיתונאית ג'ני לבל). בשנותיו הראשונות נכלאו בו אנשים רבים שהואשמו בתמיכה בברית המועצות של סטלין או באהדה כלפיה. נכלאו בו גם אנטי-קומוניסטים ואסירים שנידונו למאסר בשל פשעים רגילים. בסך הכל נכלאו באי בשנים שבהם שימש ככלא כ-16,000 איש, וכ-400 עד 600 מהם מתו בו. האסירים באי הועבדו בחציבת אבנים, בקדרות ובנגרות. הם הועבדו בכל ימות השנה וגם בתנאי מזג אוויר קיצוניים. אסירים הוכו על ידי השומרים ובעיקר על ידי אסירים אחרים. השומרים לא מנעו מאסירים לרצוח אסירים אחרים. לאחר שיפור היחסים בין יוגוסלביה לבין ברית המועצות באמצע שנות החמישים הועבר הכלא שבאי לניהולה של הפרובינציה הקרואטית, אך נותר בגדר נושא אסור לדיון ביוגוסלביה. ספר אודות הכלא שכתב הסופר Antonije Isaković(אנ') פורסם רק לאחר מות מנהיג יוגוסלביה יוסיפ ברוז טיטו ב-1980. הכלא נסגר בסוף שנת 1988 וננטש כליל בשנה שלאחר מכן. מבני הכלא עומדים שוממים ומעת לעת מבקרים בהם תיירים. בסרביה ובקרואטיה קיימות אגודות של אסירים לשעבר בגולי אוטוק. עלילת ספרו של דויד גרוסמן "אתי החיים משחק הרבה" מבוססת על סיפור מאסרה של אווה פאניץ' נהיר כאסירה פוליטית באי. מספר ספרים נכתבו ושני סרטים דוקומנטריים הופקו אודות הכלא בגולי אוטוק. ג'ני לבל, הסיגלית הלבנה: שנתיים וחצי בגולאג היוגוסלבי לנשים, תל אביב: עם עובד, 1993 Venko Markovski, Goli Otok, The Island of Death: A Diary in Letters, Boulder Colorado: Social Science Monographs, 1984 (הספר בקטלוג ULI) מדיה וקבצים בנושא גולי אוטוק בוויקישיתוף ג'ני לבל, 9, הסיגלית הלבנה : שנתיים וחצי בגולאג היוגוסלבי לנשים, תל-אביב: עם עובד, 1993, ספרית זהות : נשים היום See the Haunting Ruins of a Prison Once Known as a ‘Living Hell’, אתר נשיונל ג'יאוגרפיק, ‏29 אוגוסט 2017 (באנגלית)
עמידות

האם התכוונתם ל... בביולוגיה: עמידות לתרופות (אנ') עמידות מרובבת לתרופות (או עמידות מרובבת) (אנ') עמידות לאנטיביוטיקה גורם העברת עמידות (אנ') עמידות לחומרי הדברה (אנ') עמידות נסמכת (אנ') ברפואה: עמידות נפשית – ראו חוסן נפשי עמידות להורמון בלוטת התריס במדעי המחשב: עמידות – אחת מארבע התכונות הנדרשות להגדרת התנועה (לצד אטומיות, עקביות ובידוד; כולן יחד מכונות בראשי תיבות "ACID") בתחומים אחרים: עמידות באור עמידות צבע עמידות-כימיקלים (אנ') עמידות פיזית (אנ')
אלדורדו ג'ונס

אלדורדו ג'ונס (באנגלית: Eldorado Jones;‏ 1860–1932) הייתה ממציאה אמריקאית שזכתה לכינוי "אשת הברזל". המפעל שלה, במולין שבאילינוי, העסיק בעיקר נשים מעל גיל 40. היא ידועה בשל המצאת עמם הפליטה למטוסים, אך היו לה המצאות רבות, ביניהן מגהץ חשמלי קל-משקל, משטח גיהוץ המתאים לנסיעות, מתלה כובעים מתקפל ומלחיה שמונעת לחות. ג'ונס נולדה ב-1860 בפלמירה שבמיזורי. משפחתה עברה לסנט לואיס,שם אביה, אלונזו ג'ונס, נטש אותם. עבודתה הראשונה של אלדורדו הייתה כמורה בלאפייט שבאינדיאנה; אך היא תיעבה את עבודת ההוראה, ומצאה משרה כקצרנית בחברת ביטוח בשיקגו. עבודת הקצרנות לא סיפקה אותה, ובשנת 1913 כבר השקיעה כל זמנה בהמצאותיה, ופתחה במולין מפעל המוקדש לייצור פיתוחיה; המפעל העסיק רק נשים, רובן מעל גיל 40. באותה שנה היא המציאה עמם פליטה למכוניות; את הרעיון הגתה לאחר שנמאס לה לשמוע את מכוניות הפורד הרעשניות שעברו ברחוב בסמוך לדירתה, והיא ביססה את העמם על מאוורר קולט עשן שראתה במסעדה. היא חיברה סדרת גלגלי שבשבת שהשקיטו את רעשי המנוע בלי להשפיע על תפקודו. על בסיס עמם הפליטה למכוניות, היא המציאה את עמם הפליטה למטוסים בשנת 1919, ורשמה פטנט על ההמצאה ב-1923. טיים מגזין תיאר את העמם בפעולה: Puffing upon one cigaret after another, Miss Jones directed mechanics in attaching to the Cirrus engine of a Moth biplane a muffler of her own invention. As the plane sped along the runway and over the hangars there were noises—of thrumming propeller, snapping pistons, vibrating metal—but there was no bark of exhaust. כתב העת מדע פופולרי דיווח ב-1931 שהעמם מפחית רעש ללא הפחתה בכוח המנוע. באותה שנה, כתב העת Modern Mechanics and Inventions תיאר את המכשיר בתור "עמם הפליטה המוצלח הראשון המיועד למנועי מטוסים". הניו יורק טיימס תיאר את "האנרגיה, הביטחון העצמי, וחוסר האמון הכללי בגברים" של ג'ונס. על פי ההיסטוריונית אן מקדונלד, הדימוי השלילי של ג'ונס כלפי גברים פעל נגדה כשביקשה למסחר את הטכנולוגיה שלה. כתוצאה, היא נפטרה בעוני בשנת 1932. מדיה וקבצים בנושא אלדורדו ג'ונס בוויקישיתוף Clipping from Eugene Register "Finding Eldorado (my search for The Iron Woman) Sharon Hall, "Mothers of Invention: Eldorado Jones (Airplane Muffler)", Digging History, 2014 "Woman Inventor Dies in Poverty". The New York Times. 27 בנובמבר 1932. {{cite news}}: (עזרה) "Raise Money to Bury Inventor". The Reading Times. 29 בנובמבר 1932. {{cite journal}}: (עזרה) "Fighting Noise". Time. 16 (17): 48. 27 באוקטובר 1930 – via EBSCOhost. {{cite journal}}: (עזרה) Patent number: 1473235 Macdonald, Anne L. (2010). Feminine Ingenuity: How Women Inventors Changed America. Random House Publishing Group. ISBN 0307775496. "Died a Pauper". The Palmyra Spectator. 5 ביולי 1939. {{cite news}}: (עזרה) Robison, Hester (17 ינו' 1926). "Troubles of a Woman Inventor". The Brooklyn Daily Eagle. p. 12. {{cite news}}: (עזרה) Aquila, Teresa (13 במאי 2014). "Woman Inventor Eldorado Jones of the Airplane Muffler". Teresa's Garage. {{cite web}}: (עזרה) "Muffler Quiets Plane; Doesn't Cut Power". Popular Science. Bonnier Corporation. 118: 52. 1931. ISSN 0161-7370. Arnold, Major H. H. (בפברואר 1931). "Plane Talk". Modern Mechanics and Inventions. {{cite news}}: (עזרה)
מריה פיה, נסיכת שתי הסיציליות

מריה פיה, נסיכת שתי הסיציליות (באיטלקית: Maria Pia, Principessa di Borbone delle Due Sicilie‏; 2 באוגוסט 1849 – 29 בספטמבר 1882) הייתה בתו של פרננדו השני, מלך שתי הסיציליות ואשתו של רוברטו הראשון, דוכס פארמה. מריה פיה נולדה ב-2 באוגוסט 1849 בגאאטה, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג. בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה פיה יחד עם משפחתה ברחו לרומא, ובהמשך עברו משם לווינה. ב-5 באפריל 1869 התחתנה מריה פיה עם רוברטו הראשון, דוכס פארמה, ממנו נולדו לה 12 ילדים, מהם 6 פגועים נפשית. ב-29 בספטמבר 1882 מתה מריה פיה בביאריץ, צרפת, בעת שילדה את בנה אוגוסטו שמת מיד לאחר הלידה. לאחר מותה התחתן בעלה רוברטו עם מריה אנטוניה, נסיכת פורטוגל, שאף ממנה היו לו 12 ילדים. ב-5 באפריל 1869 התחתנה מריה פיה עם רוברטו הראשון, דוכס פארמה, ממנו נולדו לה 12 ילדים: מריה לואיזה, נסיכת בורבון-פארמה (1870–1899), התחתנה עם פרדיננד הראשון, מלך בולגריה פרדיננדו, נסיך בורבון-פארמה (1871) לואיזה מריה, נסיכת בורבון-פארמה (1872–1943) אנריקו, דוכס פארמה (1873–1939) מריה אימקולאטה, נסיכת בורבון-פארמה (1874–1914) ג'וזפה, דוכס פארמה (1875–1950) מריה תרזה, נסיכת בורבון-פארמה (1876–1959) מריה פיה, נסיכת בורבון-פארמה (1877–1915) באטריצ'ה, נסיכת בורבון-פארמה (1879–1946), התחתנה עם פייטרו לוצ'סי-פאלי אליא, דוכס פארמה (1880–1959), התחתן עם מריה אנה, ארכידוכסית אוסטריה מריה אנסטסיה, נסיכת בורבון-פארמה (1881) אוגוסטו, נסיך בורבון-פארמה (1882) מדיה וקבצים בנושא מריה פיה, נסיכת שתי הסיציליות בוויקישיתוף
מלתען

מלתען המכונה גם צפע הים (שם מדעי: Chauliodus) הוא סוג דג מצולות טורף מסדרת סטומיי תהומות שבמחלקת מקריני סנפיר. דגים אלה חיים בעומק 250 - 5,000 מטר מתחת לפני הים, בעיקר בימים הטרופיים, ותפוצתם בכל האוקיינוסים. בלילות הם עולים לפני המים כדי להיזון יחד עם הפלנקטון. אורכם מגיע ל-30 - 60 ס"מ. הם בעלי עיניים גדולות ולסת בולטת שבאמצעותה ביכולתם להכניע גם טרף הקרוב להם בגודלו. מתחת לעיניהם ישנם פנסים המראים לצפעי הים את דרכם וגם מושכים טרף אל בין הלסתות. שיניהם כה גדולות שהצפע הימי אינו יכול לסגור את לסתותיו לחלוטין, את טרפו בולע בשלמותו ובשיניו נעזר רק כדי להורגו. בהיעדר מזון יצליחו להתקיים בצום ממושך עד כדי חודשים. הם טורפים בעיקר שוכני תהומות אחרים - בעיקר פנסאים וגונוסטומטיים, חסילונים ורכיכות שונות. Chauliodus barbatus Chauliodus danae Chauliodus dentatus Chauliodus macouni Chauliodus minimus Chauliodus pammelas Chauliodus schmidti מַלְתְּעַן הַתְּהוֹמוֹת (Chauliodus sloani) Chauliodus vasnetzovi מדיה וקבצים בנושא מלתען בוויקישיתוף מלתען, באתר ITIS (באנגלית) מלתען, באתר NCBI (באנגלית) מלתען, באתר Animal Diversity Web (באנגלית) מלתען, באתר האנציקלופדיה של החיים (באנגלית) מלתען, באתר GBIF (באנגלית) מלתען, באתר אנציקלופדיה בריטניקה (באנגלית) על פי האקדמיה ללשון
דיונון ארך-זרועות

דיונון ארך-זרועות (שם מדעי: Chiroteuthis) הוא סוג של סילונית ימית גדולה המאופיין בעיקר בשתי הזרועות הראשיות שלו שקצוותיהם בעלות אזורים בוהקים. אורכם של דיונונים אלה עד 130 ס"מ (אורך הגלימה רק 12.5 ס"מ) והם בעלי 2 זרועות ראשיות הארוכות בהרבה מהשאר. בנוסף הם בעלי זרועות נוספות חזקות ובעלות כפתורי הצמדה כמו לתמנונים. אלו עוזרים להם לקרוע לגזרים את מזונם ובכך עוזר גם המקור הגדול והארסי. כנפי הגלימה שלו - איתם הוא מעופף במים מזכירים צורת לב. דיונונים אלה חיים באוקיינוס הפתוח ובעיקר במצולות הים שם אין כמעט טרף והדיונון צריך למשוך אליו את טרפו. כמו מיני דיונונים אחרים הוא אינו נרתע מקניבליזם כשצריך. Chiroteuthis calyx Chiroteuthis joubini Chiroteuthis spoeli Chiroteuthis veranyi Chiroteuthis atlanticus Chiroteuthis imperator Chiroteuthis mega Chiroteuthis picteti מדיה וקבצים בנושא דיונון ארך-זרועות בוויקישיתוף דיונון ארך-זרועות, באתר ITIS (באנגלית) דיונון ארך-זרועות, באתר NCBI (באנגלית) דיונון ארך-זרועות, באתר Animal Diversity Web (באנגלית) דיונון ארך-זרועות, באתר האנציקלופדיה של החיים (באנגלית) דיונון ארך-זרועות, באתר GBIF (באנגלית)
ישראל חיים מנשה פרידמן

הרב ישראל חיים מנשה פרידמן (ה'תרפ"ו - כ"א בכסלו ה'תשפ"א) היה ראב"ד קהל יטב לב דסאטמאר בוילאמסבורג, שבברוקלין, ניו יורק. נולד ליעקב צבי ולביילא פרידמן. היה נכדם של הרב ישראל חיים פרידמן, אב בית דין ראחוב, מחבר ספר "ליקוטי מהרי"ח" ושל הרב מנשה גולדברגר, רבה של סטרופקוב. למד בישיבת "בית שמואל" המאולתרת, שאורגנה בהוהנמס שבמערב אוסטריה, לאחר מלחמת העולם השנייה. היה ר"מ בישיבת סיגעט תחת רבי משה טייטלבוים לימים האדמו"ר מסאטמר, ובהשתדלותו מונה לדיין בבורו פארק, משנת ה'תשל"ד כיהן כראב"ד סאטמר בויליאמסבורג. נפטר בכ"א בכסלו ה'תשפ"א. ראב"ד סאטמאר בעת קבלת עול מלכות שמים בעצרת בברקליס סנטר. משה ויסברג, אבל כבד בחצר סאטמר: הראב"ד הלך לעולמו - בחדרי חרדים, באתר בחדרי חרדים, 7 בדצמבר 2020 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
דיונון ערפדי

דיונון ערפדי (שם מדעי: Vampyroteuthis infernalis) הוא מין יחידי ששרד בסדרתו – דיונונים ערפדיים (Vampyromorphida), סדרה של רכיכות ממחלקת הסילוניות. למרות שהוא מכונה "דיונון", הוא איננו שייך לסדרת הדיונונים (Sepiida) ולמעשה הוא קרובם הרחוק של התמנונים. זהו מאובן חי שבמשך שנים נחשב ליצור שנעלם מהעולם. את שמו הוא קיבל עקב המראה המאיים שלו, קרסי טפריו וצבע עיניו הכהים; הוא איננו מוצץ דם כמו ערפד. יצור זה הוא יצור קטן החי במצולות הימים הטרופיים והסובטרופיים בחשיכת התהומות בעומקים של 600-900 מ' מתחת לפני הים. אורכו הממוצע 30 ס"מ ורוחבו 15 ס"מ. הוא בעל עיניים גדולות ביותר ביחס לגודל בעליו - עד 2.5 ס"מ וצבעם אדום עמוק או כחול. צבע הגלימה אדום עמוק - צבע שמוסתר מיצורי תהומות. הוא בעל 8 רגליים המאוחדים באמצעות רשת כמו אצל התמנונים אך זרועות רגליו בעלות קרסי הצמדה מעוקלים כמו אצל הדיונונים. הם יכולים להאיץ לפרקי זמן קצרים מאוד ואז צריכים מנוחה. הם אינם מותאמים לשחייה מהירה. עם זאת הם אינם חיים בקרבה לקרקעית אלא משמרים אנרגיה בעודם מרחפים בתהומות. מדי פעם נמצאים פרטים שלהם המובאים מתים אל לחוף. הדיונון מתגונן מטורף על ידי הדלקה של אורות על זרועותיו שמתבלבלות בינתיים, העוזרים לבלבל את הטורף המחפש את ראשו. טורפים שניזונים מדיונון זה כוללים אריות ים, לווייתנאים ודג Albatrossia pectoralis מסדרת הבקלאים. הוא עצמו צד מיני פלנקטון וניזון ממדוזות, חסילונים ויצורי ים נוספים. מדיה וקבצים בנושא דיונון ערפדי בוויקישיתוף דיונון ערפדי, באתר ITIS (באנגלית) דיונון ערפדי, באתר NCBI (באנגלית) דיונון ערפדי, באתר האנציקלופדיה של החיים (באנגלית) דיונון ערפדי, באתר GBIF (באנגלית)
הר טיאנמן

הר טיאנמן (בסינית: 天門山, בפין-יין: Tiānmén Shān) נמצא בפארק לאומי הר טיאנמן, סמוך לעיר ג'אנגג'יאג'יה בצפון-מערב מחוז חונאן שבדרום הרפובליקה העממית של סין. בהר פתח טבעי שנוצר ממערה הפתוחה משני צידיה, בגובה של 131.5 מטר. מעל הפתח - קשת מיוחדת במינה. אל ההר מוביל רכבל מתחנת הרכבת של ג'אנגג'יאג'יה. אורך הכבלים 7,455 מטרים עם עליה של 1,279 מטרים. נחשב לרכבל הארוך ביותר בעולם. השיפוע הכי הגדול במסלול הוא בן °‏37, שנחשב לשיפוע לא רגיל. ניתן גם לטפס באמצעות דרך למטיילים שנבנתה על פני המצוק ומגיעה עד לפסגה, שם נבנתה מרפסת זכוכית למטיילים. ניתן להגיע גם באמצעות רכב בדרך ובה עם 99 עיקולים המגיעה עד למערה. על ההר נבנה מקדש בודהיבטי בתקופת שושלת טאנג, ועבר שימור. במקום פועלת כיום מסעדה צמחונית. טיסה דרך הפתח בהר נעשתה באמצעות חליפת כנפיים ב-25 בספטמבר 2011 לאחר קפיצה ממסוק, על ידי ג'ב קורליס. באוגוסט 2016 נבנה מעבר זכוכית בראש ההר, המכונה "מצוק הדרקון המתפתל". ב-2017 הושלמה חציבת מעבר תת-קרקעי שנעים בו באמצעות 12 דרגנועים בזה אחר זה - מפסגת ההר אל הרחבה שלפני פתח המערה. מראה מהרכבל. מראה מתחת לקשת הטבעית. המקדש הבודהיבטי דרך המצוק שבראש ההר, לפני שנבנה מעבר הזכוכית. מעבר הזכוכית - "מצוק הדרקון המתפתל". אחד מ-12 הדרגנועים בבטן ההר, המחברים את פסגת ההר אל הרחבה שלפני פתח המערה. מדיה וקבצים בנושא הר טיאנמן בוויקישיתוף איפה נמצא השביל הכי מפחיד בעולם?, באתר אנציקלופדיה אאוריקה איפה נמצא שער גן עדן?, באתר אנציקלופדיה אאוריקה
אין כמו בבית (סדרת טלוויזיה)

אין כמו בבית (באנגלית: No Place Like Home) היא קומדיית מצבים של ה-BBC שכתב ג'ון ווטקינס. בתפקידים הראשיים כיכבו ויליאם גונט ופטרישה גרווד בדמות ארתור ובריל קרבטרי, זוג נשוי המצפים לחיות בשלווה אחרי שארבעת ילדיהם הבוגרים עזבו את הבית. לצערם זה לא קורה. הסדרה שודרה במשך חמש עונות בשנים 1983 עד 1987, והשתתף בה מרטין קלונס באחד מתפקידיו הראשונים. ארתור ובריל קרבטרי גידלו ארבעה ילדים וציפו ליום שהם יעזבו את הבית, והוא יחזור להיות שלהם בלבד. הם תכננו ירח דבש שני כשהצאצא האחרון יעזוב סוף סוף את הבית. אבל כל תקוותיהם נופצו כאשר זה אחר זה חזרו הגוזלים כולם אל הקן כשהם מפוכחים מאשליות לגבי העולם שבחוץ. עבור הילדים פשוט אין מקום כמו הבית. הבת הבכורה היא לוריין (בוורלי אדמס) שהתחתנה עם שוטר תנועה בשם ריימוד קוד (דניאל היל), אבל בעונה האחרונה היא משליכה אותו. את מקומו בליבה של לוריין תופס רוג'ר דאף (רוג'ר מרטין) שהוא בעל אופי דומה לזה של ריימונד. ילדי קרבטרי האחרים הם נייג'ל, סטודנט לרפואה, פול וטרייסי, שאיתם מופיעים גם החברים והחברות שלהם. לחיים התוססים של המשפחה מוסיפים השכנים החטטנים משפחת בוטינגס, ובעיקר ורה הצווחנית, אוהבת החיות. לעיתים קרובות ארתור וטרוור, בעלה של ורה, מוצאים מקלט בחממה, בעיקר כשהמצב נעשה בלתי נסבל, ושם הם מחפשים נחמה בכוסית שרי תוצרת בית. שתי העונות הראשונות של "אין כמו בבית" יצאו ב-DVD בשנת 2006. שאר העונות לא יצאו ב-DVD The Penguin TV Companion by Jeff Evans ISBN 0-14-051467-8 "אין כמו בבית", במסד הנתונים הקולנועיים IMDb (באנגלית) "אין כמו בבית", באתר Rotten Tomatoes (באנגלית) "אין כמו בבית" באתר ה-BBC
אין כמו בבית

האם התכוונתם ל... אין כמו בבית (סדרת טלוויזיה) – סדרת טלוויזיה בריטית אין כמו בבית (סרט) (Failure to Launch) – סרט קולנוע מ-2006 בכיכובה של שרה ג'סיקה פרקר
מייק גיבסון

מייקל ג'רום "מייק" גיבסון (באנגלית: Michael Jerome "Mike" Gibson; נולד ב-27 באוקטובר 1960) הוא כדורסלן עבר אמריקאי. שיחק בליגת ה-NBA, וכן בהפועל גליל עליון בעת שזכתה באליפות המדינה הראשונה בתולדותיה. גובהו 2.08 מטרים. גיבסון נולד במדינת דרום קרוליינה שבארצות הברית. שיחק בקבוצת הכדורסל של "אוניברסיטת קרוליינה הדרומית אפסטייט" וזכה איתה באליפות ליגת המכללות המשנית NAIA. בשנת 1982 נבחר בסיבוב השני בדראפט ה-NBA במקום ה-44 הכללי על ידי וושינגטון בולטס. הוא שיחק בליגת ה-CBA, ובעונת 1983/84 שיחק בוושינגטון בולטס. עבר לשחק בטורינו מאיטליה, ושב לעונה נוספת ב-NBA והפעם בקבוצת דטרויט פיסטונס. כשחקן NBA שיחק כ-6 דקות בממוצע למשחק. בהמשך שב לליגת הCBA החצי מקצוענית, שיחק עונה חלקית באיטליה, עונה אחת בפרול הספרדית. בשנת 1990 הוא הגיע להפועל תל אביב. הוא החל את העונה באופן מיטבי, אך לאחר שהקבוצה הודחה מאירופה, הוחלט להחליפו בשחקן דאג לי. בעונת 1991/92 שב לישראל, הצטרף להפועל גליל עליון ובעונתו השנייה בקבוצה זכה איתה באליפות המדינה, אליפות ראשון לקבוצה, לאחר שנים רבות בהן זכתה מכבי תל אביב באופן בלעדי באליפות. בעונה זו שיחק לצד ברד ליף, דורון שפר, סטיב מאלוביק ואנדרו קנדי. הקבוצה בהדרכתו של פיני גרשון שיחקה בשיטה בה הגבוהים שיחקו רחוק מן הסל. גיבסון התבלט כחוסם, וכקלע טוב מחצי מרחק ומהשלוש. הוא המשיך בקבוצה שנתיים נוספות ופרש בשנת 1995. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ליגת העל הספרדית בכדורסל (בספרדית) קלעי כל הזמנים, אתר מנהלת ליגת העל אתר הכדורסל של ערן סלע, מייק גיבסון - הזיקית סטטיסטיקה אישית[1], באתר basketball-reference.com הזיקית מהגליל, באתר מנהלת ליגת העל בכדורסל
אסטון מרטין V8

אסטון מרטין V8 (באנגלית: Aston Martin V8) היא מכונית ספורט, 2 דלתות, בתצורות קופה, וקבריולה, אשר יוצרה על ידי חברת אסטון מרטין הבריטית בין השנים 1969–1989. סך הכול יוצרו 4,021 יחידות. 2 דלתות - קופה 2 דלתות - קבריולה סדרה DBS V8, יוצרו 402 יחידות סדרה 2 - (דגם קופה V8 ), יוצרו 288 יחידות סדרה 3 - (1973-1978), יוצרו 967 יחידות סדרה 4 - (1978-1985), יוצרו 352 יחידות סדרה 5 - (1986-1989), יוצרו 405 יחידות סדרה 1 - 656 יחידות סדרה 2 - 245 יחידות סדרה 1 - 38 יחידות + 13 יחידות לארצות הברית סדרה 2 - 304 יחידות + 14 יחידות לארצות הברית V8 Vantage Volante - סך הכל : 192 יחידות + 56 יחידות ל- ארצות הברית V8 Vantage Zagato/Vantage Volante Zagato - סך הכל : 89 יחידות בשנת 1987 דגם של "אסטון מרטין V8" כיכב בסרט "007 באזור המסוכן" מסדרת סרטי ג'יימס בונד בכיכובו של טימותי דלטון, וגם בסרט "לא זמן למות" בכיכובו של דניאל קרייג. אסטון מרטין V8 , סדרה 2 אסטון מרטין V8 קופה, סדרה 4, שנת 1982 מנוע אסטון מרטין V8 אסטון מרטין V8 קבריולט אסטון מרטין V8 דגם Volante, קבריולט אסטון מרטין אסטון מרטין 2 ליטר ספורט ליאונל מרטין אסטון מרטין DB2/4 אסטון מרטין DB Mark III אסטון מרטין DB5 אסטון מרטין DB4 אסטון מרטין DB6 אסטון מרטין DBS 007 באזור המסוכן מדיה וקבצים בנושא אסטון מרטין V8 בוויקישיתוף
נבחרת דרום תימן בכדורגל

נבחרת דרום תימן בכדורגל הייתה נבחרת הכדורגל הלאומית של מדינת דרום תימן מ-1965 עד 1989. נבחרת דרום תימן השתתפה פעם אחת בגביע אסיה (1976) ולא עברה את הסיבוב הראשון. ב-1990 התאחדה הנבחרת עם נבחרת צפון תימן. הנבחרת ערכה את משחקה האחרון בכווית סיטי, כווית ב-5 בנובמבר 1989 מול נבחרת גינאה, במשחק שנגמר בניצחון 0–1 של דרום תימן. 1930 עד 1982 - לא נכנסה 1986 - לא העפילה 1990 - פרשה 1956 עד 1972 - לא נכנסה 1976 - סיבוב ראשון 1980 עד 1984 - לא נכנסה 1988 - לא העפילה
פלימות' וליאנט

פלימות' וליאנט (באנגלית: Plymouth Valiant) היא מכונית סלון אשר הוגדרה בארצות הברית כמכונית קומפקטית, אשר יוצרה על ידי חטיבת "פלימות'" בתאגיד המכוניות קרייזלר האמריקאי בין השנים 1960–1976. בנוסף לייצור הדגם בארצות הברית דגמי ה"פלימות' וליאנט" יוצרו: בארגנטינה, אוסטרליה, ברזיל, קנדה, פינלנד, מקסיקו, ניו זילנד, שוודיה, פינלנד, דרום אפריקה ושווייץ. דגמי ה"פלימות וליאנט" שווקו בישראל ונחשבו כרכבי יוקרה וסטטוס. במדינת ישראל, בסוף שנות ה-60, הונפק דגם ה"פלימות' וליאנט" (דור שלישי) לאלופי צה"ל כרכב שירות ושרד. מעצב הסדרה היה וירג'יל אקסנר. 4 דלתות - סטיישן 2 דלתות - סדאן 4 דלתות -סדאן 2 דלתות - הרדטופ (קופה) 4 דלתות - סטיישן 2 דלתות - סדאן 4 דלתות - סדאן 2 דלתות - הרדטופ (קופה) 2 דלתות - קבריולה 4 דלתות - סדאן (1967–1973) 2 דלתות - סדאן (1967–1969) 2 דלתות - הרדטופ (קופה) 4 דלתות - סדאן 4 דלתות - הרדטופ (קיימת גרסת מכונית כמעט זהה, אשר יוצרה על ידי חטיבת דודג', בקרייזלר, הקרויה: דודג' דארט) פלימות' וליאנט - דור ראשון פלימות' וליאנט - דור ראשון פלימות' וליאנט סטיישן, שנת 1960 - דור ראשון פלימות' וליאנט, שנת 1961, דור ראשון - מבט לתא הנהג ולוח מחוונים פלימות' וליאנט, שנת 1962 - דור ראשון פלימות' וליאנט, דור ראשון - מבט ללוח הבקרה פלימות' וליאנט, שנת 1961, דור ראשון פלימות' וליאנט, שנת 1963, דור שני פלימות' וליאנט 1965 - דור שני (מיוצר בקנדה) פלימות' וליאנט, קבריולט, שנת 1966, דור שני פלימות' וליאנט, קבריולט, שנת 1965, דור שני פלימות' וליאנט, קבריולט, שנת 1964, דור שני - מבט לתא הנהג פלימות' וליאנט, שנת 1964, דור שני פלימות' וליאנט, שנת 1975, 2 דלתות - דור שלישי פלימות' וליאנט, דור שלישי (דודג' דארט) פלימות' וליאנט, דור שלישי פלימות' וליאנט, דור שלישי - מבט לתא הנהג פלימות' וליאנט, דור שלישי פלימות' וליאנט, שנת 1974, דור שלישי פלימות' וליאנט 1970–1972 פלימות' וליאנט, שנת 1974 - ניידת משטרה פלימות' וליאנט - ניידת משטרה קרייזלר פלימות' מודל Q פלימות' מודל 30U פלימות' דה לוקס פלימות' קרנברוק פלימות' פלאזה פלימות' רליאנט קרייזלר וליאנט VG קרייזלר וליאנט צ'ארג'ר מדיה וקבצים בנושא פלימות' וליאנט בוויקישיתוף פלימות' וליאנט, סרטון באתר יוטיוב פלימות' וליאנט, סרטון באתר יוטיוב פלימות' וליאנט, סרטון באתר יוטיוב פלימות' וליאנט מוזיאון (virtual-museum.net/plymouth-valiant) היסטוריה של פלימות' וליאנט valiant.org/chron "פלימות' וליאנט" valiant.org/history "פלימות' וליאנט", שנת 1974 - מפרט automobile-catalog.com/make/plymouth/valiant_4gen/valiant_4_sedan/1974